Fit-12 ta' Diċembru 2016 il-Kunsill ftiehem dwar l- opportunitajiet tas-sajd għall-istokkijiet tal-ħut l-aktar importanti kummerċjalment fil- Baħar l-Iswed fl-2017 . Din id-deċiżjoni taffettwa lill- Bulgarija Rumanija B'mod partikolari, il-Kunsill iddeċieda li jikkonferma l-proposta tal-Kummissjoni sabiex il-qabdiet totali permissibbli (TACs) tal-2016 jibqgħu l-istess fl-2017. Dan ifisser li fl-2017 is-sajjieda Bulgari u Rumeni ser ikunu jistgħu jaqbdu sa 11 475 tunnellata laċċa kaħla 86.4 tunnellata barbun imperjali Il-ftehim hu bbażat fuq l-aħjar parir xjentifiku disponibbli u fuq il-prinċipji tal-Politika Komuni tas-Sajd (PKS) riformata. L-istokkijiet esplojtati mill-Bulgarija u r-Rumanija fil-Baħar l-Iswed jinqasmu ma' pajjiżi li mhumiex fl-UE, eż. it-Turkija, l-Ukrajna, il-Georgia u l-Federazzjoni Russa. Madankollu m'hemm ebda TAC li tiġi deċiża fuq livell reġjonali bejn l-UE u pajjiżi li mhumiex fl-UE. Kull sena minn wara l-2008 l-Unjoni Ewropea qed tiffissa l-kwoti awtonomi għall-istokkijiet ta' laċċa kaħla u barbun imperjali biex tiżgura li r-regoli tal-PKS jiġu applikati. Skont l-artikolu 43(3) tat-Trattat dwar il-Funzjonament tal-Unjoni Ewropea (TFUE), huwa l-Kunsill li jrid jadotta l-miżuri dwar l-iffissar u l-allokazzjonijiet ta' opportunitajiet tas-sajd fil-qafas tal-politika komuni tas-sajd. Għaldaqstant, il-parteċipazzjoni tal-Parlament Ewropew u l-opinjoni tal-Kumitat Ekonomiku u Soċjali Ewropew mhumiex meħtieġa għall-adozzjoni ta' dan ir-regolament. Il-passi li jmiss Dan il-punt ser jiġi inkluż, wara finalizzazzjoni mill-ġuristi lingwisti, fil-parti "A" tal-aġenda għall-adozzjoni mill-Kunsill fid-19 ta' Diċembru 2016. Ara l-paġna tal-laqgħa